Kallikrates z Magnézie

Kallikrates alebo Kallikratés (Kallikrates, iný prepis: Kallikratés) bol olympijský víťaz v behu ťažkoodencov v rokoch 344 a 340 pred Kr.James Lynch, The Ancient Olympiads: 776 BC to 393 ADPausanias, Periégésis tés Hellados, 6,17,3.

Kallikrata z Magnésie nad Maiandrom na 109. a na 110. olympijských hrách korunovali olivovými vencami za víťazstvá v behu ťažkoodencov. Beh ťažkoodencov (hoplitodromos) zaradili do olympijského programu na 65. hrách v roku 520 pred Kr.Eusebios, Kronika 2,193.

Olympijskému víťazovi Kallikratovi dali neskôr jeho rodáci z vďaky zhotoviť sochu a vystavili ju k verejnej úcte v Olympii. Túto sochu ešte v druhom storočí videl cestovateľ Pausanias, ktorý zaznamenal, že bola dielom sochárskeho majstra Lysippa zo Sikyónu.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu ťažkoodencov